На основу члана 20. став 1. тачка 4. Закона о локалној самоуправи (“Службени гласник РС”, бр. 129/07, 83/14 – др. закон, 101/16 – др. закон, 47/18 и 111/21-др. закон), чл. 51. и 128. став 2. Статута града Зрењанина (“Службени лист града Зрењанина”, број 17/20-пречишћен текст, 7/23 и 16/25), Одлуке о буџету града Зрењанина за 2026. годину (''Службени лист града Зрењанина'', број 16/25) и Правилника о утврђивању права на једнократну помоћ у натури града Зрењанина број 003870211 2026 09178 003 000 060 107 04 006 од 25.08.2026. године, Градоначелник града Зрењанина дана 21. септембра 2026. године, упућује

Ј А В Н И  П О З И В
за остваривање права на једнократну помоћ у натури града Зрењанина

Град Зрењанин омогућава остваривање права на једнократну помоћ у натури на коју могу остварити појединци или породице које се изненада, или тренутно нађу у стању социјалне потребе коју не могу самостално превазићи.

Облици једнократне помоћи у натури по овом јавном позиву су: 
-наменски прехрамбрени пакети 

- огрев

I КРИТЕРИЈУМИ ЗА ОСТВАРИВАЊЕ ПРАВА
Право на једнократну помоћ у натури града Зрењанина утврђује се на основу следећих критеријума: 

- Право на једнократну помоћ у натури могу остварити појединац или породица, у којима један или оба супружника/ванбрачна партнера имају пребивалиште на територији града Зрењанина.

Породицом у смислу овог Правилника сматрају се супружници и ванбрачни партнери, једнородитељске породице, деца и сродници у правој линији без обзира на степен сродства, усвојеник и лице под старатељством, као и крвни сродници до другог степена сродства под условом да живе у заједничком домаћинству.

Право на једнократну помоћ у натури имају појединац или породица који се изненада, или тренутно нађу у стању социјалне потребе коју не могу самостално превазићи.

II ПОТРЕБНА ДОКУМЕНТАЦИЈА
За остваривање права на једнократну помоћ у натури града Зрењанина подноси се следећа документација:

1. за кориснике новчане социјалне помоћи и дечјег додатка и утврђеним статусом енергетски угроженог купца:
· захтев,

и уколико се у оквиру захтева не дозволи увид по службеној дужности

· решење о утврђеном праву на новчану социјалну помоћ или дечији додатак

· уверење о пребивалишту-
2. за лица која немају утврђено право на новчану социјалну помоћ или дечији додатак за утврђивање породичног, материјалног и здравственог статуса, као и утврђивања услова у којима подносилац захтева живи уз захтев потребно је приложити и/или:

- пресуда о разводу брака уколико је брак разведен и одлука суда о самосталном вршењу родитељског права уколико је била ванбрачна заједница

- доказ о приходима у породици (уверење о примањима за претходна три месеца уколико је лице/а запослено) која претходе месецу подношења захтева, 
- Решење о утврђеном степену инвалидитета;

- Решење о утврђивању трајне неспособности за рад;

и уколико се у оквиру захтева не дозволи увид по службеној дужности

- изводе из матичних књига рођених за све чланове заједничког домаћинства
- уверење из катастра за све чланове заједничког домаћинства
- уверење о редовном школовању

- потврда Националне службе за запошљавање за све радно способне чланове заједничког домаћинства
- уколико породица у заједничком домаћинству има члана са инвалидитетом или сметњама у развоју потребно је да се поднесе један од докумената:, Мишљење Интерресорне комисије, Додатак за негу и помоћ другог лица, или други званични документи на основу којих се са сигурношћу и недвосмислено може установити испуњеност овог услова
- уверење о пребивалишту.
3. за лица која су хронично и тешко оболела и појединац или породица се налази у стању егзистенцијално нарушеног статуса због лечења тог или више лица у породици:

- Захтев и фотокопију медицинске документације

Захтев за остваривање права на једнократну помоћ у натури града Зрењанина се уз пратећу документацију, у затвореној коверти, подноси се у писаној форми на прописаном обрасцу на:

          Град Зрењанин

          Одељење за друштвене делатности града Зрењанина
       (канцеларија бр. 9), , 
       Трг слободе бр. 10, 
       23000 Зрењанин. 

       „НЕ ОТВАРАЈ“
III РОК ЗА ПОДНОШЕЊЕ ЗАХТЕВА И ДОСТАВЉАЊЕ ДОКУМЕНАТАЦИЈЕ
Рок за подношење захтева са потребном документацијом тече од дана расписивања и објављивања јавног позива 21.09.2026 године и траје до 10.10.2026. године. 
Непотпуне и недопуштене пријаве се неће разматрати.
IV ПОСТУПАК ЗА ДОДЕЛУ НОВЧАНИХ СРЕДСТАВА
О праву на једнократну помоћ у натури одлучује Одељење за друштвене делатности града Зрењанина - Канцеларија за социјално укључивање и смањивање сиромаштва, на основу Мишљења Комисије у року од 30 дана од дана пријема захтева.

Комисију за утврђивање испуњености услова за остваривање права на једнократну помоћ у натури именује Градоначелник посебним решењем.

Против решења о утврђивању права на једнократну помоћ у натури града Зрењанина се може изјавити жалба Градском већу у року од 8 дана од пријема решења.

О жалби одлучује Градско веће града Зрењанина у року од 30 дана од дана подношења жалбе.

Подносилац је материјално и кривично одговоран за тачност свих података и докумената која се прилажу уз захтев и град Зрењанин задржава право провере истих, као и право на накнаду штете у складу са законом уколико утвђено право буде остварено на основу нетачних или измењених података и чињеничних стања.

За све додатне информације обратити се на телефон 023/3150050 или путем е-mail: jelena.dragic@grad.zrenjanin.rs 

ГРАДОНАЧЕЛНИК
Симо Салапура
